**Απολογισμός έργου Συλλόγου  Γονέων και Κηδεμόνων για τις σχολικές χρονιές  2014-2015**

Αγαπητοί γονείς,

     Με αφορμή τη λήξη της θητείας του ΔΣ, θα  θέλαμε να σας ενημερώσουμε αναλυτικά για τις δραστηριότητες  του Συλλόγου Γονέων και Κηδεμόνων. Εκτός  από τις  δραστηριότητες αυτές ,είχαμε μια σωστή και δημιουργική συνεργασία, με το διευθυντή του σχολείου μας  κ. Ιωάννη Χατζηκυριάκο και το Σύλλογο Διδασκόντων. Επίσης ευχαριστούμε από καρδιάς, εσάς που υποστηρίξατε και συμμετείχατε  στις εκδηλώσεις του Συλλόγου Γονέων και Κηδεμόνων.

1. Αγοράστηκαν και φυτεύτηκαν  λουλούδια και δέντρα στο προαύλιο του σχολείου.
2. Αγοράστηκαν και τοποθετήθηκαν δύο παγκάκια στην αυλή.
3. Αγοράστηκε εκτυπωτής  Laser για να εξυπηρετήσει ανάγκες του σχολείου.
4. Εφοδιασμός του γυμνάσιου τακτικά με χαρτί Α4.
5. Διοργάνωση και επίβλεψη της μουσικής παράστασης της κυρίας  Γερογιάννη, στο θέατρο Παπαδημητρίου  στο τέλος της σχολικής χρονιάς 2014.
6. Συνάντηση στην αρχή κάθε σχολικής χρονιάς με τους γονείς της Α' γυμνασίου ώστε να τους κατατοπίσει και να ακούσει τις προτάσεις και τους προβληματισμούς τους, αλλά και να τους καλωσορίσει στο νέο σχολείο των παιδιών τους.
7. Κάλυψη εξόδων για την αγορά αθλητικών ειδών, για το μάθημα της γυμναστικής (μπάλες κ.α.).
8. Διοργάνωση ενημερωτικών συζητήσεων  για τους μαθητές και τους γονείς:

α. Ομιλία με την πνευμονολόγο κ.  Νικολακοπούλου στους μαθητές για το κάπνισμα.

β. Συζήτηση με τη διατροφολόγο κ. Ματράκα για σωστή διατροφή.

γ. Ενημερωτική εκδήλωση για τους γονείς με θέμα: Νέο Λύκειο ,Νέο ΕΠΑΛ,ΣΕΚ, με ομιλήτριες την Κάτια Αλιακίζογλου και την  Κατερίνα Ράζου.

δ. Ομιλία με την κ. ΜπαξεβανΊδη με θέμα: «Σχολική Μελέτη στο σπίτι. Βοηθώντας τα παιδιά να βρουν το δικό τους κίνητρο.»

ε. Συνάντηση των γονέων  με τη σύμβουλο ψυχικής υγείας Κατερίνα Τσίμηλα και συζήτηση με θέμα  «καθημερινές προκλήσεις ή ευκαιρίες για σύνδεση».

στ. συνεργασία με τον κ. Οικονομάκο και τον κ.Τζίνη για την εκδήλωση στο χώρο του σχολείου με θέμα «ασφαλές διαδίκτυο».

ζ. Ομιλία της κυρίας Χ. Σπηλιοπούλου καθηγήτριας Ιατροδικαστικής και Τοξικολογίας του Πανεπιστημίου Αθηνών με θέμα: «Ο ρόλος της οικογένειας στην πρόληψη των εξαρτήσεων».

1. Με εθελοντική εργασία γονέων,  καθηγητών και μαθητών  βάφτηκαν πρόσφατα οι αίθουσες του σχολείου.
2. Διοργάνωση με επιτυχία το καθιερωμένο χριστουγεννιάτικο bazaar.
3. Με τη βοήθεια των μαμάδων , προσφέρθηκαν πρωτοχρονιάτικες πίτες για όλα τα τμήματα και  το Σύλλογο Διδασκόντων. Καθώς και συμβολικά δώρα σ' αυτούς που κέρδισαν το φλουρί.
4. Συντήρηση  και ενημέρωση τακτικά του blog του Συλλόγου Γονέων και Κηδεμόνων στην ιστοσελίδα του γυμνασίου Κανήθου.
5. Οικονομική ενίσχυση για την επισκευή του φωτοτυπικού μηχανήματος του σχολείου.

**ΕΥΧΑΡΙΣΤΙΕΣ**

1. Τα ξενόγλωσσα φροντιστήρια της περιοχής μας**: CELL, ΛΑΜΠΡΟΥ, ΜΠΑΡΜΠΟΥΡΗ, MODERN MUSIC , ΜΠΕΛΙΤΣΟΥ,ΡΑΖΗ, ΡΟΓΚΑ-ΧΑΤΖΗ, ΦΛΩΡΟΥ.**
2. Τους φούρνους της περιοχής μας: **ΒΟΥΡΓΙΑΣ, ΘΕΩΔΟΡΟΥ, ΚΑΡΒΕΛΗΣ, ΜΕΙΝΤΑΝΙ.**
3. Τα super market: **ΚΡΗΤΙΚΟΣ, ΜΑΣΟΥΤΗΣ.**
4. Το ζαχαροπλαστείο,**ΓΟΥΝΑΡΟΠΟΥΛΟΣ.**
5. Την επιχείρηση **IL GUSTO.**
6. Την κα **Αλεξάνδρου Άντζυ.**